11-07-2025

Sags nr.: 2025 - 13218

Akt nr.: 25547341

Postboks 269

3900 Nuuk

Tlf. (+299) 34 50 00

Fax (+299) 34 63 55

E-mail: apn@nanoq.gl

www.naalakkersuisut.gl

|  |
| --- |
|  |
| **Høring af Forslag til: Selvstyrets bekendtgørelse om ikke-erhvervsmæssigt fiskeri efter laks og rapportering ved erhvervsmæssigt fiskeri efter laks** |

Hermed fremsendes Forslag til: Selvstyrets bekendtgørelse om ikke-erhvervsmæssigt fiskeri efter laks og rapportering ved erhvervsmæssigt fiskeri efter laks i høring.

Eventuelle bemærkninger til forslaget skal være Departementet for Fiskeri, Fangst, Landbrug og Selvforsyning i hænde senest

**Fredag d. 21. juli 2025, kl. 16.00**

Bemærkninger til forslaget bedes sendt pr. e-mail til APN@nanoq.gl og cc. jepa@nanoq.gl og thra@nanoq.gl eller pr. post til:

Departementet for Fiskeri, Fangst, Landbrug og Selvforsyning

Imaneq 1A, 701

Postboks 296

3900 Nuuk

Forslaget kan desuden findes på Naalakkersuisuts høringsportal på: <https://naalakkersuisut.gl/Hoeringer?sc_lang=da>

**Baggrund for forslaget**

Med vedtagelsen af Selvstyrets bekendtgørelse om licenser og kvoter til fiskeri er den tidligere bekendtgørelse om fiskeri efter laks blevet ophævet. Beklageligvis er bestemmelserne om laksefiskeri ikke blevet behørigt videreført i Selvstyrets gældende bekendtgørelser om teknisk regulering af fiskeriet og licens og kvoter.

Dette medfører, at der i den nuværende lovgivning ikke findes tilstrækkelig hjemmel til at kræve rapportering af laksefangster i forbindelse med erhvervsmæssigt fiskeri, ligesom der heller ikke er hjemmel til at regulere det ikke-erhvervsmæssige fiskeri efter laks – herunder rapporteringspligten.

Denne mangel har ikke blot uhensigtsmæssige konsekvenser for reguleringen af laksefiskeriet, men udgør også en hindring for, at Grønland kan opfylde sine internationale forpligtelser som medlem af NASCO.

Formålet med den nye bekendtgørelse er derfor at genetablere det hidtidige hjemmelsgrundlag for fiskeriet efter laks, som ikke blev videreført i de gældende bekendtgørelser, der implementerer fiskerilovens bestemmelser.

Der er således ikke tale om indførelse af nye regler, men om en videreførelse og formel genetablering af de regler, der var gældende under sidste års laksefiskeri, og som burde være blevet videreført.

Den korte høringsfrist skyldes, at reglerne skal træde i kraft senest d. 1. august 2025 hvor det forventes at laksefiskeriet påbegyndes.

Inussiarnersumik inuulluaqqusillunga

Med venlig hilsen

Departementet for Fiskeri, Fangst, Landbrug og Selvforsyning

apn@nanoq.gl

+299 34 50 00